
MJERE SIGURNOSTI I PROTOKOLI ULASKA U ŠKOLU
Protokol o ulasku u školu je dokument koji se koristi kako bi se osigurala pravilna organizacija i sigurnost prilikom dolaska učenika u školu kao i djelatnika škole, roditelja i svih ostalih posjetitelja.
Protokol sadrži smjernice o tome kako učenici, učitelji, roditelji i ostali posjetitelji trebaju pristupiti školskom prostoru, te kako se ponašati prilikom dolaska, u skladu trenutnim sigurnosnim smjernicama.
Namjera ovih Mjera i protokola je pojasniti i osvijestiti uloge svih dionika procesa i postupaka u osiguranju sigurnog okruženja za rast i razvoj djece.
Protokolima ulaska u školske zgrade definirane su: redovite mjere sigurnosti u ustanovi, obvezni postupci djelatnika, interna dokumentacija i način čuvanja (pripadajuće izjave koje treba popuniti i čuvati u arhivi uz svaki protokol i datum postupanja po istom – najam dvorana i učionica).
Cilj protokola ulaska u školske zgrade:
Zaštita sigurnosti djece, poticanje vlastitog odgovornog ponašanja i svjesnog izbjegavanja rizika te osnaživanje djeteta za sigurno ponašanje.

1. PROTOKOL O ULASKU U ŠKOLU –  RAZREDNA NASTAVA

Ulaz učenika i djelatnika

· svi učenici i djelatnici škole dužni su dolaziti u školu na vrijeme, najkasnije 15 minuta prije početka rada;
· jutarnje dežurstvo počinje od 7:00 sati od kada su vrata škole otključana;
· vrata škole se zaključavaju u 8:15;
· djelatnici koji kasnije počinju s radom u školu ulaze na način da prislone čip na odgovarajuće mjesto pri čemu će električna brava otključati ulazna vrata;
· nakon ulaska obavezno je zatvoriti vrata za sobom;
· nema zadržavanja u blizini ulaska u školu;
· u slučaju održavanja roditeljskog sastanka, učitelj prisutne roditelje dočekuje na ulazu Škole, vodi do učionice i evidentira njihov dolazak. Nakon završetka roditeljskog sastanka učitelj prati roditelje do izlaza. Učitelj samovoljno dogovara s roditeljima slučaj kašnjenja - ili ne može ući ako kasni ili će tehničkom osoblju najaviti koga očekuje da ga prime i upute u učionicu ili će se javiti kad je ispred škole da se učitelj spusti i povede ga na sastanak.


Roditelji i posjetitelji

· roditeljima i drugim posjetiteljima nije dopušten ulazak u školu bez prethodne najave;
· posjetitelji i roditelje moraju najaviti svoj dolazak unaprijed i pridržavati se dogovora;
· prilikom ulaska dužni su predočiti osobnu iskaznicu djelatniku koji dežura na ulazu u školu;
· učitelj kojem se roditelj najavi obavezan je dočekati roditelja na ulaznim vratima škole te ga po završetku informacija ispratiti van iz škole i zatvoriti vrata;




2. PROTOKOL O ULASKU U ŠKOLU –  PREDMETNA NASTAVA


Ulaz učenika i djelatnika

· svi učenici i djelatnici Škole dužni su dolaziti u školu na vrijeme, najkasnije 15 minuta prije početka rada;
· učenici i djelatnici ulaze na glavna vrata koja su otključana od 7:30 do 8:15 
· za vrijeme ulaska u Školu dežuraju tehničko osoblje i dežurni učitelji prema postojećem rasporedu;
· vrata škole se zaključavaju u 8:15 
· djelatnici koji kasnije počinju s radom u školu ulaze na način da prislone čip na odgovarajuće mjesto pri čemu će električna brava otključati ulazna vrata;
· nakon ulaska u Školu obavezno je zatvoriti vrata za sobom;
· nema zadržavanja u blizini ulaska u školu;
· učenik koji kasni čeka da mu se otvore vrata i čeka u predvorju škole početak slijedećeg sata;
· u slučaju održavanja roditeljskog sastanka, učitelj prisutne roditelje dočekuje na ulazu Škole, vodi do učionice i evidentira njihov dolazak. Nakon završetka roditeljskog sastanka učitelj prati roditelje do izlaza. Učitelj samovoljno dogovara s roditeljima slučaj kašnjenja - ili ne može ući ako kasni ili će tehničkom osoblju najaviti koga
	očekuje da ga prime i upute u učionicu ili će se javiti kad je ispred škole da se učitelj spusti i povede ga na sastanak

Nastava i odmor.

· za vrijeme nastavnog procesa učenici su dužni pridržavati se Pravilnika o kućnom redu škole;
· za vrijeme malog odmora učenici sele iz učionice u učionicu, ne ulaze u drugu učionicu bez učitelja;
· za vrijeme velikog odmora učenici su u hodnicima ili uz dežurnog učitelja  odlaze van na školsko dvorište;;
· ukoliko učenici izađu na školsko dvorište dežurni učitelj ih prije zvona pušta u školu.

Roditelji i posjetitelji

· roditeljima i drugim posjetiteljima nije dopušten ulazak u školu bez prethodne najave;
· roditelji i posjetitelji moraju najaviti svoj dolazak unaprijed i pridržavati se dogovora;
· prilikom ulaska dužni su predočiti osobnu iskaznicu djelatniku koji dežura na ulazu u školu;
· učitelj kojem se roditelj najavi obavezan je dočekati roditelja na ulaznim vratima škole te ga po završetku informacija ispratiti van iz škole i zatvoriti vrata;


3. PROTOKOL O ULASKU U ŠKOLU

Učitelji i djeca u produženom boravku


· učitelji u produženom boravku kada vode učenike na ručak ili u dvorište moraju biti s njima;
· učenici ne smiju biti daleko od pogleda učitelja;
· prilikom izlaska na dvorište učenici neka obave toalet i uzmu si potrebne stvari jer više neće biti moguće ulaziti i izlaziti iz škole bez učitelja škole koji im može otvoriti vrata;
· prilikom dolaska po svoje dijete roditelj ulazi u prostor škole, tehničkom osoblju govori ime djeteta po koje je došao i dužan je napustiti prostor škole i pričekati dijete ispred ulaska u školu. Tehničko osoblje poziva učenika i otključava vrata da učenik izađe van roditelju.



Nastava i odmor

· za vrijeme nastavnog procesa učenici su dužni pridržavati se Pravilnika o kućnom redu škole;
· za vrijeme malog odmora učenici ostaju u svojoj učionici uz odlazak na toalet prema potrebi;
· za vrijeme velikog odmora ukoliko učitelj/ica poželi izvesti učenike na dvorište obavezan/na je biti s njima.

Roditelji i posjetitelji

· roditeljima i drugim posjetiteljima nije dopušten ulazak u školu bez prethodne najave;
· roditelji i posjetitelji moraju najaviti svoj dolazak unaprijed i pridržavati se dogovora;
· prilikom ulaska dužni su predočiti osobnu iskaznicu djelatniku koji dežura na ulazu u školu;
· učitelj kojem se roditelj najavi obavezan je dočekati roditelja na ulaznim vratima škole te ga po završetku informacija ispratiti van iz škole i zatvoriti vrata;



4. PROTOKOL O ULASKU U ŠKOLSKU SPORTSKU DVORANU
· učitelj koji održava nastavu u dvorani dužan je doći po učenike i povesti ih u dvoranu, po završetku sata ih izvodi van i pušta drugi razred;
· učitelj kojem se roditelj najavi obavezan je dočekati roditelja na ulaznim vratima dvorane te ga po završetku informacija ispratiti van i zaključati vrata;


5. POSEBNI PROTOKOLI ZA KORISNIKE DVORANE I UČIONICA NAJAM DVORANE
Treneri i sportaši

· trener je odgovoran za sigurnost svojih sportaša;
· trener i sportaši koje trenira ulaze u dvoranu na ulaz u dvoranu, ulaz u hodnik sa svlačionicama;
· trener posjeduje ključ za ulazak u dvoranu;
· trener je dužan organizirati svoje sportaše da dolaze na vrijeme te ih okupiti ispred ulaznih vrata i povesti u svlačionice;
· po ulasku u školu trener zatvara vrata;
· ukoliko netko kasni s trenerom dogovoriti način na koji će ući: može li ući opće ili će telefonski pozvati trenera da otvori vrata;
· trener i sportaši koje trenira mogu koristiti dvoranu i svlačionice, nije dozvoljeno hodanje po ostatku školske zgrade;
· trener i sportaši koje trenira dužni su poštovati pravila kućnog reda dvorane koji je istaknut na oglasnoj ploči na ulazu;
· voditelj kluba je dužan potpisati da je suglasan s navedenim Protokolom te svojim potpisom preuzima odgovornost za sigurnost svojih polaznika i trenera.



Roditelji

· roditelji ne mogu ulaziti u prostor Škole, dvoranu po svoje dijete;
· prema potrebi dovode dijete do ulaznih vrata za dvoranu prije početka treninga i tamo čekaju na kraju treninga.


NAJAM UČIONICA

Korisnici

· voditelj je odgovoran za sigurnost svoje grupe;
· voditelj i grupa polaznika ulaze u Školu na glavni ulaz;
· voditelj je dužan organizirati svoje polaznike da dolaze na vrijeme te ih okupiti ispred ulaznih vrata i povesti u učionicu;
· po ulasku u Školu voditelj zatvara vrata;
· ukoliko netko kasni dogovoriti način na koji će ući: može li ući opće ili će telefonski pozvati voditelja da otvori vrata;
· tehničko osoblje će biti prisutno u predvorju škole, ali ne i nužno dežurati na vratima da pušta učenike koji ne dođu na vrijeme;
· voditelj i polaznici mogu koristiti iznajmljenu učionicu i sanitarne čvorove, nije dozvoljeno hodanje po ostatku školske zgrade;
· voditelj i polaznici su dužni poštovati pravila kućnog reda škole;
· voditelj je dužan potpisati da je suglasan s navedenim Protokolom te svojim potpisom preuzima odgovornost za sigurnost svojih polaznika.

	Roditelji:

· roditelji ne mogu ulaziti u školu po svoje dijete;
· prema potrebi dovode dijete do ulaznih vrata škole gdje će ih dočekati voditelj prije početka sata i tamo ih čekaju po završetku sata.
